agnirūpā́ṇāmúpāptya kā́mavatīḥ kā́mānāmúpāptyai gāyatrī́rgāyatrò 'gniryā́vānagniryā́vatyasya mā́trā tā́vataivaìnametadréto bhūtáṃ siñcati tisrásrivŕ̥dagniryā́vānagniryā́vatyasya mā́trā tā́vataivaìnametadréto bhūtáṃ siñcati tā́ḥ sapta sámpadyante sahá triranūktā́bhyāṃ saptácitiko 'gníḥ saptá 'rtávaḥ saṃvatsaráḥ saṃvatsarò 'gniryā́vānagniryā́vatyasya mā́trā tā́vattádbhavatyupāṃśvánvāha réto vā átra yajñá upāṃśu vai rétaḥ sicyate paścā́danubruvannánveti chándobhirevaìtádyajñám paścā́dabhirákṣanneti